Tabadut-is: amulab yettwaḥsab si ṣṣenf n yibelṭekkac acku d amuddir yeskarkiren iman-is yemgaraden ɣef izerman deg yiwet n tulmist anda ad tnaf yesɛa rebɛa iḍarren, yal aḍar yesɛa xemsa n yiḍuḍan yesɛan accaren, aqqarru-s d amlebbeḍ ɣezzif cwiya iruḥ ɣer zdat, yessuffuɣ-d iles-is yebḍan ɣef sin, d amuddir yettilin kan si tefsut ɣer taggara n lexrif, yettbeddil taɣma-s, di tefsut yettili d azegzaw deg unebdu yettuɣal gar uwraɣ d uqahwi, tudert-is sumata yettali ɣef isekla anda yettnadi ɣef yifrax imecṭaḥ, ibẓiẓn  akken ad ten-yečč, Qqqaren-d imsulɣa belli Amulab ma ikerrec-ik ur ak-ittserriḥ ara alma yesnaḥnaḥ uɛawdiw di lebḥer lmaɛna n waya amullab ma yeṭfik alamma i d-yekkes tacriḥt seg-k, si tama nniḍen yuder-it-d.